CELEX: 62016CN0229
Language: fi
Date: 2016-04-25 00:00:00
Title: Asia C-229/16: Ennakkoratkaisupyyntö, jonka Supremo Tribunal Administrativo (Portugali) on esittänyt 25.4.2016 – Ministério da Saúde ja Administração Regional de Saúde de Lisboa e Vale do Tejo, I.P v. João Carlos Lombo Silva Cordeiro

8.8.2016   
            
            
               FI
            
            
               Euroopan unionin virallinen lehti
            
            
               C 287/13
            
         Ennakkoratkaisupyyntö, jonka Supremo Tribunal Administrativo (Portugali) on esittänyt 25.4.2016 – Ministério da Saúde ja Administração Regional de Saúde de Lisboa e Vale do Tejo, I.P v. João Carlos Lombo Silva Cordeiro
   (Asia C-229/16)
   (2016/C 287/17)
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Supremo Tribunal Administrativo
   
      Pääasian asianosaiset
   
   
      Valittajat: Ministério da Saúde ja Administração Regional de Saúde de Lisboa e Vale do Tejo, I.P
   
      Vastapuoli: João Carlos Lombo Silva Cordeiro
   
      Ennakkoratkaisukysymykset
   
   
               1)
            
            
               Sovelletaanko [kaupallisissa toimissa tapahtuvien maksuviivästysten torjumisesta] 29.6.2000 annettua Euroopan parlamentin ja neuvoston direktiiviä 2000/35/EY (1), kun huomioon otetaan direktiivin johdanto-osan 13 perustelukappale, asetuksella (Decreto-Lei) nro 242-B/2006 perustettuun ja määräyksellä (Portaria) nro 3-B/2007 säänneltyyn järjestelmään, jossa valtio korvaa osan SNS:n edunsaajille luovutettujen lääkkeiden hinnasta?
            
         
               2)
            
            
               Jos sitä sovelletaan, voidaanko asetuksen (Decreto-Lei) nro 242-B/2006 5 ja 6 §:n perusteella katsoa, että olemassa on liittymissopimus, joka voi kuulua edellä mainitun direktiivin 3 artiklan 1 kohdan b alakohdan soveltamisalaan, kun huomioon otetaan mahdollisuus liittyä sopimukseen tai irtautua sopimuksesta sen mukaan, luovutetaanko lääkkeitä vai ei?
            
         
               3)
            
            
               Ovatko asetuksen (Decreto-Lei) nro 242-B/2006 8 § ja määräyksen (Portaria) nro 3-B/2007 8 ja 10 § , joissa säädetään kuukausittaisesta laskutuksesta, direktiivin 2005/35 (3 artiklan 1 kohdan [b alakohdan] i luetelmakohdan) mukaisia?
            
         
               4)
            
            
               Voidaanko 2.1.2007 annetun määräyksen (Portaria) nro 3-B/2007 10 §:n, jossa säädetään maksun määräajaksi laskun vastaanottamista seuraavan kuukauden kymmenes päivä, katsoa kuuluvan edellä mainitun direktiivin [3 artiklan 2 kohdan] soveltamisalaan?
            
         
      (1)  Kaupallisissa toimissa tapahtuvien maksuviivästysten torjumisesta 29.6.2000 annettu Euroopan parlamentin ja neuvoston direktiivi 2000/35/EY (EYVL 2000, L 200, s. 35).